jä nu, i ha das natürli gmacht, wot ja nid die memme si wo vor de wälle angst het. die erste zwo dreie sie super gange, u när isch du äbä die ganz grossi cho. u si isch cho u cho u cho u isch o  immer grösser u grösser worde. ab liebste wäre dr vo gsprunge, ha ja aber nid chönne! bum bum bum bum, mi puls isch immer witer ufe u die wälle isch vormer gsi. u jetzt??? em was het marco gseit? a ja genau, eifach abe touche. ok, mutti hets gmacht isch aber no schreg im sand gstande. u när, genau. äs het ä chnutsch gä u mutti hets ir wälle umegwürblet. i has nid so lustig gfunde, ha z gfüehl gha, i heigi i au ne löcher woni ha ä gratis ilouf übercho…..jä nu, i has überläbt u gölä hets fasch putzt vor lache…